Морска градина (Бургас)

Морската градина (остаряло Приморска градска градина) е парк в българския черноморски град Бургас. Площта на парка е 600 дка., а дължината му е 5 км., като той е озеленен с декоративни дървета и храсти. Сред тях са разположени скулптури и бюстове на известни писатели, актьори и личности създадени главно по време на Летните пленери по скулптура в Бургас. Сред тях се откроява създадена от Петко Задгорски скулптура на Александър Пушкин. В Морската градина се намират и някои от забележителностите на Бургас и паметници на културата като Пантеона на загиналите във войните, Морското казино и Летния театър. Местоположение Морската градина е разположена в централната част на града. Тя граничи на изток с Черно море и с бургаския плаж, а на север – с парк „Езерото“ и Южно Атанасовско езеро. На запад булевардите „Димитър Димов“, „Демокрация“ и „24-ти пехотен Черноморски полк“ я отделят от централната градска част. На юг Морската градина граничи с Бургаското пристанище. В непосредствена близост до Морската градина се намира жилищният комплекс Лазур. История Първите дървета в района на днешната морска градина са посадени от войниците на казармата на 24-ти пехотен Черноморски полк (създаден през 1889 година). Морската градина е създадена с първия план за развитие на Бургас през 1891 година. През 1910 година архитекта Георги Духтев (* 7 август 1885; † 9 ноември 1955) е назначен като управител на Морската градина при бургаската община и слага началото на изграждането на Приморския парк. Младият градинар, който след Бургас, ще бъде управител на Борисовата градина в София, превръща голото ветровито пространство между града и морето в един от най-красивите паркове в България. Благодарение на страстта му към екзотичните растения и до днес в градината има стотици видове растения, от всички континенти, а старата част на Морската градина, или една четвърт от нея, е обявена за паметник на парковото изкуство. През 1936 година се открива първият бургаският мост, а две години по-късно през 1938 година Морското казино, построено от архитекта Димитър Фингов, син на Георги Фингов на мястото на някогашен морски бюфет, като на събитието е присъствал целия български държавен елит. През 1975 година се изгражда нов мост със стоманено-бетонна конструкция. Първото международно изложение Флора в Морската градина се открива през 1981 година, като ежегодното изложение включва многообразие от различни видове цветя и цветни аранжировки, саксийни култури, декоративни растения и посадъчен материал на производители от различни държави. В миналото е имало Градски цветарник, остъклен като оранжерия с екзотични тропични растения. През март 2010 година, българското правителството прехвърли собствеността историческо ядро на Морската градина в Бургас с площ 8.5 хектара безвъзмездно на община Бургас. Забележителности Паметника на моряка Паметника на моряка се намира в непосредствена близост до Морското казино. Паметникът представлява моряшки възел, а стълбището, което води от него до Мостика, е оформено като котва. Проектът е на скулптора Михаил Николов и на архитект Йордан Иванов. Той е открит в края на юни 2007 година. Летен театър (Бургас) Лятна сцена „Охлюва“ Пантеонът Морското казино, построено през 1938 година по проект на Димитър Фингов Бургаският мост къщата на създателя на парка Георги Духтев изложение за цветя „Флора – Бургас“ Алея на възрожденците Алея и паметник А.С.Пушкин Фестивали Фестивалът на пясъчните фигури се провежда годишно в северната част на морската градина, в района зад Конната база. Международен фолклорен фестивал Спирит ъф Бургас, бивш годишен музикален фестивал, провеждащ се в южната част на морската градина до 2015 г. (вкл.). Бургас и морето (фестивал) BlueZZ fest, годишен музикален фестивал Галерия Източници Външни препратки Морската градина в Бургас, www.morskatagradina.com Морската градина на Бургас, www.capital.bg, посетен на 6 юли 2010 Морската градина на Бургас е била стопанисвана от частниц Архив на оригинала от 2009-11-25 в Wayback Machine., www.factor-bs.com, посетен на 6 юли 2010 Морската градина – гордостта на бургазлии Архив на оригинала от 2012-05-20 в Wayback Machine., www.factor-bs.com, посетен на 27 юли 2011